Úradný vestník L 210 , 03/08/2001 S. 0037 - 0045



Rozhodnutie Komisie z 11. júla 2001, ktorým sa mení a dopĺňa rozhodnutie 94/984/ES ustanovujúce podmienky týkajúce sa zdravia zvierat a veterinárne certifikáty pre dovoz čerstvého hydinového mäsa z tretích krajín a ktorým sa rušia rozhodnutia 96/181/ES, 96/387/ES, 96/712/ES a 97/593/ES (oznámené pod číslom dokumentu C(2001) 1841) (text s významom pre EHP) (2001/598/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 71/118/EHS z 15. februára 1971 o zdravotných problémoch ovplyvňujúcich obchod s čerstvým hydinovým mäsom [1], naposledy zmenenú a doplnenú prístupovou zmluvou Rakúska, Fínska a Švédska, najmä na jej článok 14 (B) odsek 1, písm. c), so zreteľom na smernicu Rady 91/494/EHS z 26. júna 1991 o zdravotných podmienkach zvierat, ktorými sa riadi obchod vo vnútri európskeho spoločenstva a dovoz čerstvého hydinového mäsa z tretích krajín [2], naposledy zmenenú a doplnenú smernicou 1999/89/ES [3], najmä na jej články 11 a 12, keďže: (1) Rozhodnutie Komisie 94/984/ES [4], naposledy zmenené a doplnené rozhodnutím 2000/352/ES [5] ustanovuje podmienky zdravia zvierat a veterinárne certifikáty pre dovozy čerstvého hydinového mäsa z určitých tretích krajín. Stanovuje dva odlišné certifikáty, vzor A a vzor B. Ich používanie závisí na situácii týkajúcej sa pseudomoru hydiny v príslušnej krajine. (2) Inšpekcia, ktorú vykonali služby komisie v Thajsku v decembri 1999 s cieľom skontrolovať situáciu týkajúcu sa pseudomoru hydiny a ďalšie informácie, ktoré sa nedávno obdržali z tejto krajiny ukazujú, že situácia týkajúca sa pseudomoru hydiny v Thajsku sa zlepšila. Thajsko teraz spĺňa požiadavky certifikátu vzor A stanovené v rozhodnutí 94/984/ES. (3) Výsledky inšpekcie vykonanej v Tunisku v októbri 2000 a záruky, ktoré poskytla táto krajina naznačujú, že Tunisko môže splniť požiadavky certifikátu vzor A stanovené v rozhodnutí 94/984/ES a preto môže byť zaradené do zoznamu ako také v tomto rozhodnutí. (4) V októbri 2000 podnikli služby Komisie misiu do Brazílie, aby posúdili situáciu týkajúcu sa zdravia zvierat pre štyri nové regióny a zdá sa, že výsledky tejto inšpekcie umožnia ďalšiu regionalizáciu Brazílie. (5) Česká republika, Izrael a Švajčiarsko nie sú bez výskytu pseudomoru hydiny. Avšak uplatňujú opatrenia v boji proti tejto chorobe, ktoré sa aspoň rovnajú opatreniam stanoveným smernicou rady 92/66/EHS [6] zmenenej a doplnenej Aktom pristúpenia Rakúska, Fínska a Švédska. Tieto opatrenia v boji proti chorobe možno teraz zohľadniť pri certifikácii a rozhodnutia 96/181/ES [7], 96/387/ES [8] a 97/593/ES [9], ktoré ustanovujú zvláštne podmienky zdravia zvierat pre dovozy čerstvého hydinového mäsa z týchto krajín môžu byť podľa toho zrušené. (6) Chorvátsku bolo umožnené vyvážať čerstvé mäso len z určených oblastí jeho územia. Inšpekcia vykonaná v septembri a októbri 1997 a októbri 2000 ukázala, že ďalšia regionalizácia už nie je potrebná. (7) Misie na Madagaskar vykonané službami Komisie roku 1997 ukázali vážne nedostatky v štruktúre veterinárnych služieb a ich kontrolných a certifikačných povinností. Preto boli dovozy určitých produktov živočíšneho pôvodu z Madagaskaru do spoločenstva zakázané rozhodnutím Komisie 97/517/ES [10]. V súčasnosti sa naskytla príležitosť vyškrtnúť Madagaskar zo zoznamu tretích krajín oprávnených vyvážať čerstvé hydinové mäso do spoločenstva dovtedy, kým neposkytne dostatočné záruky, ktoré umožnia tento zákaz odvolať. (8) Pri stanovovaní podmienok dovozu čerstvého hydinového mäsa z tretích krajín by sa mala zohľadniť smernica Rady 93/119/ES z 22. decembra 1993, ktorá predpisuje požiadavky na ochranu zvierat v čase zabíjania [11]. (9) Požiadavky rozhodnutia Komisie 96/712/ES z 28. novembra 1996, ktoré stanovuje vzory vyhlásení o zdraví ľudí a zdravotných značkách pre dovoz čerstvého hydinového mäsa z tretích krajín [12], by mali byť zahrnuté do certifikátu o zdravotnom stave zvierat z dôvodov transparentnosti a na umožnenie certifikácie, a tým môže byť rozhodnutie 96/712/ES zrušené. (10) Rozhodnutie Rady 95/411/ES z 22. júna 1995, ktoré ustanovuje pravidlá mikrobiologických testov na salmonelu na vzorkách čerstvého hydinového mäsa určeného pre Fínsko a Švédsko [13], zmenené a doplnené rozhodnutím 98/227/ES [14], by sa malo zohľadniť pri vývoze čerstvého hydinového mäsa do týchto krajín. (11) Členské krajiny, ktoré majú štatút krajín, v ktorých sa nevyskytuje pseudomor hydiny, teraz nepotrebujú záruky pre dovoz hydinového mäsa z hľadiska očkovania proti pseudomoru hydiny po zosúladení očkovacích kritérií rozhodnutím Komisie 93/152EHS [15] a ďalej štatút v súvislosti s pseudomorom hydiny sa zmenil v prípade Írska a regiónu Severného Írska v Spojenom kráľovstve, preto je potrebné podľa toho zmeniť a doplniť certifikáty rozhodnutia 94/984/ES. (12) S cieľom zohľadniť vyššie uvedené zmeny a na dosiahnutie zrozumiteľnosti, prílohy I a II k rozhodnutiu 94/984/ES je potrebné nahradiť prílohami I a II k tomuto rozhodnutiu. (13) Opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Text článku 1 rozhodnutia 94/984/ES sa stáva odstavcom 1 a nasledujúci text sa dopĺňa ako odsek 2: "2. Čerstvé hydinové mäso určené na zásielku do spoločenstva, ktoré spĺňa požiadavky tohto rozhodnutia, musí byť opatrené zdravotnou značkou, ktorá zodpovedá kritériám uvedeným v prílohe III." Článok 2 1. Prílohy I a II k rozhodnutiu 94/984/ES sa nahrádzajú prílohami I a II k tomuto rozhodnutiu. 2. Príloha III k tomuto rozhodnutiu sa dopĺňa ako príloha III k rozhodnutiu 94/984/ES. Článok 3 Rozhodnutia 96/181/ES, 96/387/ES, 96/712/ES a 97/593/ES sa rušia. Článok 4 Toto rozhodnutie sa bude uplatňovať pre čerstvé hydinové mäso certifikované od 1. septembra 2001. Článok 5 Toto rozhodnutie je adresované členským štátom. V Bruseli 11. júla 2001 Za Komisiu David Byrne člen Komisie [1] Zmenená, doplnená a aktualizovaná smernicou Rady 92/116 (Ú. v. ES L 62, 15.3.1993, s. 1) [2] Ú. v. ES L 268, 24.9.1991, s. 35. [3] Ú. v. ES L 300, 23.11.1999, s. 17. [4] Ú. v. ES L 378, 31.12.1994, s. 11. [5] Ú. v. ES L 124, 25.5.2000, s. 64. [6] Ú. v. ES L 260, 5.9.1992, s. 1. [7] Ú. v. ES L 55, 6.3.1996, s. 27. [8] Ú. v. ES L 155, 28.6.1996, s. 54. [9] Ú. v. ES L 239, 30.8.1997, s. 51. [10] Ú. v. ES L 241, 6.8.1997, s. 54. [11] Ú. v. ES L 340, 31.12.1993, s. 21. [12] Ú. v. ES L 326, 17.12.1996, s. 67. [13] Ú. v. ES L 243, 11.10.1995, s. 14. [14] Ú. v. ES L 87, 21.3.1998, s. 14. [15] Ú. v. ES L 59, 11.3.1993, s. 35. -------------------------------------------------- PRÍLOHA I Zoznam tretích krajín alebo častí tretích krajín, ktoré môžu používať certifikáty ustanovené v prílohe II pre dovoz čerstvého hydinového mäsa do Európskej únie Poznámka: Písmená A a B označujú vzory stanovené v časti 2 prílohy II. Kód ISO | Krajina | Časti krajiny | Vzor certifikátu, ktorý sa má použiť (A alebo B) | AR | Argentína | | A | AU | Rakúsko | | A | BG | Bulharsko | | A | BR-1 | Brazília | Distrito Federal a štáty Golás, Minas, Gerais, Mato Grosso, Mato Grosso do Sul, Paraná, Rio Grande do Sul, Santa Catarina, a Sāo Paulo | A | CA | Kanada | | A | CH | Švajčiarsko | | A | CL | Čile | | A | KN-1 | Čína | Mesto Šanghaj okrem kraja Čongming a okresov Weifang, Linyi, a Kingdao v provincii Šangdong | B | CY | Cyprus | | A | CZ | Česká republika | | A | HR | Chorvátsko | | A | HU | Maďarsko | | A | IL | Izrael | | A | LI | Litva | | A | NZ | Nový Zéland | | A | PL | Poľsko | | A | RO | Rumunsko | | A | Sl | Slovinsko | | A | SK | Slovenská republika | | A | TH | Thajsko | | A | TN | Tunisko | | A | US | Spojené štáty americké | | A | -------------------------------------------------- PRÍLOHA II +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA III Zdravotná značka pre čerstvé hydinové mäso Zdravotná značka uvedená v článku 2 rozhodnutia 94/984/ES musí obsahovať: a) pre mäso balené v jednotlivých jednotkách alebo pre malé balíčky: - na hornej časti referenčný kód ISO krajiny pôvodu, - v strede veterinárne schvaľovacie číslo bitúnku alebo v prípade potreby, deliarne alebo baliarne. písmená a čísla musia byť 0,2 cm vysoké; b) pre veľké balenia oválnu značku aspoň 6,5 cm širokú a 4,5 cm vysokú s názvom krajiny, jej kódom ISO a číslom veterinárneho schválenia bitúnku alebo v prípade potreby deliarne alebo baliarne; písmená musia byť aspoň 0,8 cm vysoké a čísla aspoň 1 cm vysoké; zdravotná značka môže okrem toho obsahovať aj symbol, ktorý umožní identifikáciu veterinárneho lekára, ktorý vykonal zdravotnú inšpekciu mäsa. Materiál použitý na značenie musí spĺňať všetky hygienické požiadavky a informácia musí byť dokonale čitateľná. Ustanovenia bodov 65, 67 a 68 kapitoly XII prílohy I k smernici 71/118/EHS sa uplatňujú mutatis mutandis pri postupe zdravotného značenia, ako aj pre používanie veľkých balení. --------------------------------------------------